**Almería** é unha cidade costeira do sur de España, capital da provincia de Almería, en Andalucía. É considerada así mesmo capital da comarca metropolitana de Almería e da comarca turística denominada Costa de Almería.

A cidade sitúase no extremo sueste da Península Ibérica e está rodeada ao oeste pola serra de Gádor, ao norte pola serra Alhamilla e o leste polo val e delta do río Andarax. Ao sur atópase o Mar Mediterráneo. Con 198.522 habitantes no ano 2019, Almería é unha cidade de crecente relevancia nos ámbitos económico, cultural e deportivo, e un importante nó de comunicacións grazas ao seu porto e aeroporto internacionais.

Historia
--------

Fundada no 955 por Abderramán III nunha localización dominada anteriormente por outras urbes coma a ibera *Ucri* ou a romana *Portus Magnus*, Almería desenvolveu un importante papel durante o Califato de Córdoba, chegando a ser o porto máis importante do al-Ándalus dos omeias. Alcanzou o seu máximo esplendor durante a taifa, no século XI, converténdose baixo o reinado de Almotacín nun emporio comercial e cultural. Tras a incorporación á Coroa de Castela no 1489, deciman a poboación os piratas, pragas e terremotos. A recuperación non será visible ata finais do século XIX, co rexurdir da minería e a exportación da uva de mesa, e de novo a partir dos anos 1960 do século XX, grazas á explosión da agricultura intensiva, ó turismo, a construción e o mármore.

No ano 2005 foi a sede dos XV Xogos Mediterráneos.

### Patrimonio histórico

Entre o seu patrimonio histórico-artístico, cabe destacar a alcazaba musulmá (séculos X a XV), a catedral-fortaleza (século XVI), o cargadoiro de mineral ou Cable Inglés (finais do século XIX), ou o Museo de Almería, inaugurado no 2006.

Símbolos populares
------------------

### Indalo

O símbolo por excelencia de Almería e a súa provincia é o indalo, orixinalmente unha pintura rupestre neolítica descuberta na cova dos Letreros (no actual Parque Natural de Serra de María-Los Vélez) en 1868 que representa a un home cazando cun arco.

Nos anos 1940 do século XX, o *Movimiento Indaliano* idealizou o símbolo, querendo ver nel un home que sostiña o arco da vella. O seu nome foi dado en honor a San Indalecio e proviría en última instancia do ibero *indal eccius*, «mensaxeiro dos Deuses».

Trátase dun símbolo moi arraigado na sociedade almeriense e é frecuente velo por todos lados. Atopamos un, por exemplo, no escudo da Unión Deportiva Almería.

### O sol de Portocarrero

Outro símbolo moi unido á cidade é o erroneamente chamado sol de Portocarrero, altorrelevo que presenta un radiante sol antropomorfo rodeado de grilandas e que aparece esculpido no testeiro da capela funeraria do bispo Diego Férnandez de Villalán, na catedral de Almería. Por unha confusión histórica, é relacionado tradicionalmente este símbolo con outro bispo da diocese almeriense, Juan del Castillo y Portocarrero, do que toma nome a pesar de ser o mandato deste moi posterior.
O escudo da Universidade de Almería, por exemplo, baséase neste símbolo.

### Patróns

A patroa da cidade é a Virxe do Mar, que celebra a súa festividade o sábado anterior ó último domingo do mes de agosto. A súa imaxe foi atopada na praia de Torregarcía, preto da capital, polo vixía da torre homónima, Andrés de Jaén, o 22 de decembro de 1502. A lenda di que a imaxe, románica, puido formar parte dos restos dun barco naufragado o ser un mascarón de proa que os fieis vestiron como Virxe. Moi preto da torre construíuse a Ermida de Torregarcía en torno a cal se celebra unha romaría a segunda fin de semana de cada xaneiro.

O patrón da cidade e diocese de Almería é santo Indalecio, fundador da diocese da antiga Urci no século I e un dos Sete Homes Apostólicos, primeiros evanxelizadores da Península Ibérica por encomenda de San Paulo. A súa festividade se celebra o 15 de maio.

Galería de Imaxes
-----------------

* Sol de Portocarrero.Sol de Portocarrero.
* Escultura dun indalo na praza Marqués de Heredia.Escultura dun indalo na praza Marqués de Heredia.
* Alcazaba de Almería.Alcazaba de Almería.
* O Cable InglésO *Cable Inglés*

Outras Almerías no mundo
------------------------

* : **Almería**, provincia de Bilirán.
* : **Almeria**, unha comunidade no estado de Alabama.
* : **Almeria**, unha comunidade no estado de Nebrasca.

Notas
-----

1. ↑
2. ↑  Ruiz García, Alfonso (2008.). *Ciudad de Almería*. Colección: Guías de Almería: Territorio, cultura y arte. Almería: Instituto de Estudios Almerienses. ISBN 978-84-8108-430-6.
3. ↑
4. ↑
5. ↑

Véxase tamén
------------

### Ligazóns externas

* XV Xogos do Mediterráneo, páxina oficial

| * v
* c
* e
Andalucía Andalucía  ·  Concellos da provincia de Almería |
| --- |
| 
* Abla
* Abrucena
* Adra
* Albánchez
* Alboloduy
* Albox
* Alcolea
* Alcóntar
* Alcudia de Monteagud
* Alhabia
* Alhama de Almería
* Alicún
* Almería
* Almócita
* Alsodux
* Antas
* Arboleas
* Armuña de Almanzora
* Bacares
* Bayárcal
* Bayarque
* Bédar
* Beires
* Benahadux
* Benitagla
* Benizalón
* Bentarique
* Berja
* Canjáyar
* Cantoria
* Carboneras
* Castro de Filabres
* Chercos
* Chirivel
* Cóbdar
* Cuevas del Almanzora
* Dalías
* El Ejido
* Enix
* Felix
* Fines
* Fiñana
* Fondón
* Gádor
* Los Gallardos
* Garrucha
* Gérgal
* Huécija
* Huércal de Almeria
* Huércal-Overa
* Illar
* Instinción
* Laroya
* Láujar de Andarax
* Líjar
* Lubrín
* Lucainena de las Torres
* Lúcar
* Macael
* María
* Mojácar
* La Mojonera
* Nacimiento
* Níjar
* Ohanes
* Olula de Castro
* Olula del Río
* Oria
* Padules
* Partaloa
* Paterna del Río
* Pechina
* Pulpí
* Purchena
* Rágol
* Rioja
* Roquetas de Mar
* Santa Cruz de Marchena
* Santa Fe de Mondújar
* Senés
* Serón
* Sierro
* Somontín
* Sorbas
* Suflí
* Tabernas
* Taberno
* Tahal
* Terque
* Tíjola
* Las Tres Villas
* Turre
* Turrillas
* Uleila del Campo
* Urrácal
* Velefique
* Vélez-Blanco
* Vélez-Rubio
* Vera
* Viator
* Vícar
* Zurgena

 |  |

| * v
* c
* e
Capitais de provincias de España |
| --- |
| 
* A Coruña
* Albacete
* Alacant
* Almería
* As Palmas de Gran Canaria
* Ávila
* Badaxoz
* Barcelona
* Bilbao
* Burgos
* Cáceres
* Cádiz
* Castelló de la Plana
* Cidade Real
* Córdoba
* Cuenca
* Donostia
* Granada
* Guadalaxara
* Huelva
* Huesca
* Logroño
* León
* Lleida
* Lugo
* Madrid
* Málaga
* Murcia
* Ourense
* Oviedo
* Palencia
* Palma
* Pamplona
* Pontevedra
* Salamanca
* Santander
* Santa Cruz de Tenerife
* Segovia
* Sevilla
* Soria
* Tarragona
* Teruel
* Toledo
* Valencia
* Valladolid
* Vitoria
* Xaén
* Xirona
* Zamora
* Zaragoza

 |  |

|  |  |
| --- | --- |
| Control de autoridades | 
* Wd: Q10400
* WorldCat
* VIAF: 161802803
* BRE: 1815837
* código INE: 04013
* DARE: 26939
* EBID: ID
* FAST: 1207304
* GEC: 0002825
* GeoNames: 6355530
* GND: 4084986-7
* Google Maps: 10204488388090546270
* LCCN: n80001096
* MusicBrainz: ID
* NKC: ge502889
* OSM: 347796
* Pleiades: 266005
* TGN: 7007262
* Trismegistos: 26568
* WOEID: 12688636

 |